You Shook Me All Night Long

«You Shook Me All Night Long» er ein song av det australske hardrockbandet AC/DC, frå albumet Back in Black. Songen kom sidan ut på albumet Who Made Who. Det er den første singelen til AC/DC med Brian Johnson som vokalist, som erstattar for Bon Scott som døydde av alkoholforgifting i februar 1980. Songen nådde 35. plassenen på Hot 100-popsingellista i USA i 1980. Singelen vart gitt ut på nytt internasjonalt i 1986, etter utgivinga av albumet Who Made Who. Den gjenutgitte singelen i 1986 inneheld B-sidene: B1. «She's Got Balls» (Live, Bondi Lifesaver '77); B2. «You Shook Me All Night Long» (Live '83 - berre 12-tommars maxi-singel).

I januar 2018 vart «You Shook Me All Night Long» rangert som nummber 63 på lista til Triple M's «Ozzest 100» over dei «mest australske» songane gjennom tidene.

Mottaking 
Record World''' sa at han har «eit lastebillass med grus og nok råskap til å tilfredsstilla eit stadionstort publikum», og dessutan «øydeleggjande gitarstøyt.»

«You Shook Me All Night Long» vart nummer 10 på VH1 si liste over «Dei 100 beste songane frå 1980-åra». Han vart òg kåra til den beste AC/DC-songen av VH1. Guitar World plasserte «You Shook Me All Night Long» som nummer 80 på lista si over dei 100 beste gitarsoloane gjennom tidene. I 2021 vart han rangert som nr. 287 på Rolling Stone si liste over dei 500 beste songane gjennom tidene.

Rockekritikaren Robert Christgau rekna songen som ein «trommekroka fucksong» og «det einaste store kunstverket» deira.

Live-versjonar
Låten har vorte eit fast innslag på AC/DC-konsertar, og er sjeldan utelate frå settlista.

Fire liveversjonar av songen er offisielt gitt ut. Den første er med på maxi-singelen «You Shook Me All Night Long» frå 1986, den andre er med på albumet Live; den tredje versjonen er på soundtracket til Howard Stern-filmen Private Parts, og finst òg i AC/DC-boksen Backtrack; og den fjerde er på livealbumet Live at River Plate.

«You Shook Me All Night Long» var òg den andre låten som vart spelt av AC/DC på Saturday Night Live' i 2000, etter framføringa av «Stiff Upper Lip.» Då AC/DC vart innlemma i Rock and roll Hall of Fame i 2003 av Steven Tyler frå Aerosmith, framførte dei denne songen saman med Tyler.

Johnson framførte songen saman med Billy Joel i Madison Square Garden i New York i mars 2014. Publikasjonen Salon uttalte følgjande morgon i introduksjonen sin til videomaterialet frå framferda: «Dette vil anten vere favorittvideoen i dag, eller eit totalt musikalsk mareritt!»

 Komposisjon 
Songen er i tonearten G-dur. Hovudverset og riffet følgjer akkordprogresjonen G-C-D.

 Kontrovers 
Det har gjennom fleire tiår vorte hevda at (i alle fall) delar av teksten til songen er skriven av Bon Scott.

Silver Smith, tidlegare kjæraste med Bon Scott, vart intervjua av Jesse Fink for biografien hans om Scott, Bon: The Last Highway, og her seier han: «Eg veit heilt sikkert at [songen] vart skriven i [leilegheita mi i] Gloucester Road [i Kensington i London] i 1976. 'She told me to come but I was already there' - det skreiv han i eit brev til nokon, ein av kompisane sine, like etter at me vart saman, faktisk. Han førte alltid notatbøker og la til og trekte frå i dei. Han skreiv inn 'amerikanske lår' allereie den gongen, for det var den marknaden dei skulle prøva å kapra. Så det vart skrive for lenge sidan.» I same bok seier kjærasten til Scott i Miami i Florida, ei kvinne under pseudonymet «Holly X», at den opphavlege teksten «chartreuse eyes» vart endra til «sightless eyes» og at ho hadde ein hest som heitte Doubletime. Teksten «working double time on the seduction line» finst i den ferdige songen.

Doug Thaler, venen til Bon og bookingagenten til AC/DC på dei amerikanske turneane deira, seier òg: «Eg bryr meg ikkje om kven som seier noko anna: Du kan vera sikker på at Bon Scott skreiv teksten til 'You Shook Me All Night Long'. Det er Bon Scott sin tekst over alt.»

Frå AC/DC: Hell Ain't a Bad Place to Be av Mick Wall: «Men Malcolm Dome hevdar at kort tid før han døydde, 'dytta Bon til meg tekstboka si'. Han hadde ark med songtekstar som han oppbevarte i ei mappe og bar rundt på. Han hadde vist meg nokre av ideane han hadde jobba med til Back in Black. Ikkje låten 'Back in Black', men songar som var til neste album. Det var eit par linjer, som 'She told me to come but I was already there', som enda opp i 'You Shook Me All Night Long' - det er ein Bon-tekst. Og eg såg han. Eg såg han nedskriven. Det var tekstar, linjer som vart brukte, på Back in Black som Bon skreiv. [Men han vart ikkje kreditert, og den dag i dag er det ingen som veit kva som skjedde. Eg trur ikkje han var i nærleiken av å fullføra alle låtane. Men det finst linjer der som eg kjenner til.»

Dome uttalte òg: «Bon viste meg stolt nokre av skribleria han hadde skrive ned som førebuing til eit album han meinte ville definera AC/DC - og òg opne for nye moglegheiter. Det er vanskeleg å vera heilt nøyaktig på eit kvart hundreårs avstand og gjennom alkoholtåka som omgav kvelden, men eg hugsar éi linje som stod på eit av desse arka: 'She told me to come but I was already there'. Det er ein velkjend tekst frå låten 'You Shook Me All Night Long', og han ber Bons varemerke over heile seg - ei velgjord dobbelttydning som passar inn i historia til ein mann som skreiv 'Big Balls', 'The Jack' og andre songar i same stil.»

 Musikkvideo 
Det finst to musikkvideoar.

Den første er regissert av Eric Dionysius og Eric Mistler, liknar på dei andre Back in Black-videoane («Back in Black», «Hells Bells», «What Do You Do For Money Honey», «Rock and Roll Ain't Noise Pollution» og «Let Me Put My Love Into You») og er tilgjengeleg på spesialutgåva Back in Black, The Videos. Han er òg inkludert på boksettet Backtrack.

Den andre er regissert av David Mallet og gitt ut seks år etter den opphavlege utgivinga til låten (då låten vart nyutgjeven for Who Made Who). Angus og Malcolm Young følgjer Johnson rundt i den engelske byen Huddersfield, med Angus Young iført sitt karakteristiske skolegutantrekk. I videoklippet ser me den engelske glamourmodellen Corinne Russell, ein tidlegare Hill's Angel og Side 3-jente - saman med andre skinnkledde kvinner i dressar med glidelås i lysken - trakka på treningssyklar i bakgrunnen.

VH1-serien Pop-Up Video avslørte at kvinna som spelte elskarinna til Johnson, under scena med den mekaniske oksen, ved eit uhell stakk seg to gonger med sporen. Roadien som kom henne til unnsetning gifta seg med henne eit år seinare, og Angus Young gav dei ein mekanisk okse i bryllaupsgåve som ein spøk. I den opphavlege videoen frå 1980 spelte Phil Rudd trommer, medan videoen frå 1986 viste Simon Wright, som erstatta Rudd i 1983. Rudd kom tilbake til AC/DC i 1994.

Medverkande
Brian Johnson – solovokal
Angus Young – sologitar
Malcolm Young – rytmegitar, korvokal
Cliff Williams – bassgitar, korvokal
Phil Rudd – trommer

Salslister

Vekeslister

Årslister

Salstrofé

 I popkulturen 
 Låten vart gitt ut som ein vinyl-singel av bandet Slingshot, med songaren Kathy Kosins, i 1983 - singelen vart berre distribuert i USA, Tyskland, Canada og Italia.
 Songen vart spelt under sluttrulleteksten til skrekkfilmen Maximum Overdrive frå 1986.
 Som nemnt ovanfor framførte AC/DC songen live i avslutningsscena i Private Parts, 1997-biografien om radiopersonlegdommen Howard Stern.
 Songen er med i filmen A Knight's Tale frå 2001, med Heath Ledger i hovudrolla.
 Celine Dion og Anastacia framførte ein live duett av songen på VH1 Divas Las Vegas-konserten i 2002.
 Shania Twain covra «You Shook Me All Night Long» i tv-spesialen sin Up! Close and Personal i 2003.
 Den amerikanske countrymusikkduoen Big & Rich spelte ein versjon av «You Shook Me All Night Long» på albumet Between Raising Hell and Amazing Grace frå 2007.
 Den amerikanske langtidsserien Supernatural, sesong 4, brukte «You Shook Me All Night Long» i opninga av den første episoden «Lazarus Rising».
 Den amerikanske serien New Girl sesong 1, brukte «You Shook Me All Night Long» som avslutning på den 24. episoden «See Ya».

KjelderDenne artikkelen bygger på «You Shook Me All Night Long» frå ,  den 26. juni 2023.  oppgav desse kjeldene:''  

Songar frå 1980
Singlar frå 1980
AC/DC-songar
Big & Rich-songar
Songar produserte av Robert John «Mutt» Lange
Songar skrivne av Brian Johnson
Songar skrivne av Angus Young
Songar skrivne av Malcolm Young
Atlantic Records-singlar
Musikkvideoar regisserte av David Mallet
 287